Id-Dipartiment għas-Saħħa ċaħda b’mod assolut li kien hemm każ suspettuż ta’ Ebola fl-Isptar Ġenerali ta’ Għawdex. Fi stqarrija d-Dipartiment tas-Saħħa qal li l-każ li qed jirreferu għalih ċertu sezzjonijiet tal- media fl-ebda ħin f’dawn l-aħħar sitt xhur ma kien imsiefer barra minn Malta jew ikkunsidrat li seta’ kien każ suspettuż ta’ Ebola. Id-Dipartiment għas-Saħħa appella biex ma jkunx hemm allarm frivolu u prematur fuq affarijiet daqshekk serji. Id-Dipartiment għas-Saħħa qal li qed jieħu l-passi kollha rrakkommandati mill-Għaqda Dinjija tas-Saħħa bi preparamenti għal każijiet ta’ Ebola.